Pe 22 și 23 martie, târgul joburi "Bursa Angajatorilor", un eveniment dedicat pieței forței de muncă din Prahova, revine la Palatul Culturii din Ploiești cu cea de a doua ediție. Angajatori de top – Bergenbier, Mediurg, Coca Cola HBC, Carmistin, NN România, Habau, La Cocoș, British American Tobacco, Dekomte etc – au confirmat prezența, având pregătite oferte pe măsura standardelor la care se raportează.
Firma DEKOMTE DE TEMPLE MANUFACTURING a fost fondată într-un moment în care cerințele tehnice pentru rosturile de dilatare creșteau într-un ritm fără precedent. În 1978, fondatorul companiei, Günther de Temple, a continuat o tradiție de familie sub motto-ul "de la regulator la îmbinarea de dilatare", deoarece numele de Temple era deja asociat cu regulatoare de încredere pentru motoare cu abur din 1890.
DEKOMTE DE TEMPLE MANUFACTURING Ploiești face parte din grupul de firme Dekomte.
DEKOMTE de Temple Manufacturing SRL produce Compensatoare de dilatație termică, pentru acestea folosindu-se materiale diferite, de foarte bună calitate. Aceste compensatoare sunt utilizate pentru medii gazoase, cum ar fi gaze arse, vapori de solvent, aer sau pentru gaze arse abrazive (care conțin pulbere de cărbune).
Posturile oferite de firma Dekomte la Bursa Angajatorilor:
-Inginer mecanic;
-Ambalator manual;
-Confecționer – asamblor articole din textile;
-Primitor distribuitor materiale și scule;
-Operator date gestiune;
Programul de lucru este de 8 ore în două schimburi: de la 07.00 la 15.00 și de la 15.00 la 23.00.
Bursa Angajatorilor 2024, Ediția de Primăvară
Târgul de joburi se va desfășura în Sala Coloanelor a Palatului Culturii din Ploiești, în intervalul 22 – 23 martie 2024 (vineri și sâmbătă), în intervalul orar 10.00 – 16.00 (vineri) și 10.00 – 14.00 (sâmbătă) și este organizat în parteneriat de Grupul Observatorul Prahovean și Agenția Județeană pentru Ocuparea Forței de Muncă (AJOFM) Prahova.